Els imports recollits a les bases reguladores, cal tenir en compte que són sense IVA.
Per presentar les sol·licituds: del 3 d'agost al 3 de desembre de 2018, ambdues dates incloses
Per executar l'actuació objecte de subvenció: fins al 31 de desembre de 2020
Per presentar la documentació justificativa: fins al 30 de juny de 2021
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit, des del moment en què es conegui i prèvia audiència a la persona interessada, i, en conseqüència, comporta inadmissió de la sol·licitud de subvenció, sens perjudici que pugui ser causa de revocació de la subvenció, si es coneix amb posterioritat a la concessió.
A més, les persones sol·licitants han de complir amb el codi ètic següent:
Són subvencionables les actuacions definides en les línies 1 i 2:
Es poden cofinançar aquestes actuacions de la línia 1 quan compleixin els requisits següents:
· Que tinguin per objectiu la reducció de gasos amb efecte d'hivernacle, amb un impacte que pugui ser mesurat.
· Que s'emmarquin en una estratègia o pla de mobilitat urbana aprovats per l'òrgan competent amb caràcter previ a la formalització de la sol·licitud.
· Que es portin a terme en ciutats o àrees funcionals urbanes, és a dir, que tinguin un caràcter genuïnament urbà.
Es podran cofinançar aquestes actuacions de la línia 2 quan la inversió estigui enfocada a protegir i fomentar el patrimoni natural, estigui emmarcada en una estratègia d'àmbit local i regional, i tingui un impacte sobre el desenvolupament socioeconòmic sostenible.
Les actuacions de les vies ciclistes susceptibles de ser cofinançades en ambdues línies de subvenció hauran d'ajustar-se a les previsions que es recullen en el Manual per al disseny de vies ciclistes de Catalunya (2009) i, en trams interurbans, també en el Manual de senyalització d'orientació en rutes cicloturístiques i vies ciclistes (2017), publicats al web del Departament de Territori i Sostenibilitat ( territori.gencat.cat ) en l'apartat de documentació, mobilitat i bicicleta.
A aquests efectes, el sol·licitant de la subvenció haurà de presentar davant de l'òrgan instructor, el projecte constructiu de l'actuació amb caràcter previ a la seva aprovació i, en tot cas, amb la data límit que es fixi a la convocatòria.
Les operacions poden rebre subvencions d'altres programes, fons o instruments de la Unió Europea, a condició que la mateixa partida de despesa no estigui subvencionada per un altre fons o instrument de la Unió Europea, ni pel mateix fons a través d'un altre programa.
La percepció d'aquestes subvencions és compatible amb la percepció de subvencions procedents d'altres fonts, públiques o privades, diferents de les previstes en el punt anterior, sempre que, aïlladament o en concurrència amb altres subvencions, ajuts, ingressos o recursos, no se superi el cost total de l'actuació subvencionada.
No són subvencionables les actuacions següents:
Presentació de sol·licituds i altres documents associats al procediment de concessió de les subvencions i a la seva justificació
Les sol·licituds, acompanyades de la documentació requerida, han de ser formalitzades pel/per la representant legal i s'han de presentar mitjançant l'extranet de les administracions públiques de Catalunya, EACAT, plataforma SIFECAT1420 (hi podeu accedir fent clic damunt l'enllaç 'Per internet').
Heu de presentar una sol·licitud per actuació i per ens sol·licitant.
En el cas d'actuació coordinada, heu de presentar una sol·licitud conjunta.
La impossibilitat tècnica o d'altra índole no eximeix, en cap cas, els sol·licitants, de l'obligació de trametre la documentació dins el termini establert en la convocatòria.
El sistema informàtic SIFECAT1420 es pot interrompre per motius justificats de caràcter tècnic, operatiu o relatius al manteniment.
La interrupció s'anunciarà als usuaris i a la seu electrònica amb la màxima antelació possible, indicant el sistema alternatiu de registre que es pot utilitzar mentre duri la interrupció.
Per poder accedir al formulari de sol·licitud heu d'estar donats d'alta al SIFECAT.
Si no disposeu d'usuari, us heu de posar en contacte amb el vostre gestor d'EACAT. �
Per a qualsevol dubte disposeu del Manual SIFECAT ⇒.
Per problemes tècnics al SIFECAT, poseu-vos en contacte amb el Centre d'Atenció a l'Usuari SIFECAT:
Atenció: Si a l'hora de descarregar-vos el formulari us apareix un missatge d'error, seguiu aquestes instruccions ⇒
Recordeu que per poder accedir al formulari de sol·licitud heu d'estar donats d'alta al SIFECAT.
Si no disposeu d'usuari, us heu de posar en contacte amb el vostre gestor d'EACAT.
La manca de presentació de qualsevol dels documents indicats a l'apartat 'Documentació' o la manca d'esmena dels requisits esmenables, generarà la corresponent notificació de requeriment.
Dins el termini de 10 dies hàbils a comptar des de l'endemà de rebre la notificació de requeriment, heu de seguir els passos indicats:
Important: A la resposta del requeriment (EACAT), NO s'ha d'annexar la documentació que falti o calgui esmenar.
Això s'ha de fer prèviament al SIFECAT.
La resposta del requeriment serveix per fer registre d'entrada al Departament de Territori i Sostenibilitat, però la documentació ha d'anar a l'expedient del SIFECAT.
Com es notifica la proposta de resolució provisional?
La proposta de resolució provisional de concessió de les subvencions es notifica mitjançant l'EACAT (hi podeu accedir fent clic damunt l'enllaç 'Per internet'), sens perjudici que es puguin utilitzar altres mitjans de publicació o notificació.
Què conté la proposta de resolució provisional?
La proposta de resolució provisional conté la llista de sol·licitants proposats per ser beneficiaris de les subvencions i els sol·licitants que formen part de la llista de reserva, si n'hi ha, degudament prioritzada en funció de la puntuació obtinguda.
També inclou la llista de les sol·licituds que es proposa denegar, degudament motivada.
En el supòsit que algun dels sol·licitants proposats per ser beneficiaris de la subvenció no l'accepti o desisteixi de la sol·licitud, es pot atorgar la subvenció als sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació.
Les persones proposades com a beneficiàries de les subvencions heu d'adjuntar el Document d'acceptació de la subvenció d'acord amb la proposta de resolució provisional de concessió, al formulari d'EACAT ' Resposta requeriment i presentació del document d'acceptació i desistiment del servei de TES-Subvencions vies ciclistes (FEDER) ', en el termini de 10 dies hàbils a comptar des de l'endemà de rebre la notificació de la proposta de resolució provisional de concessió.
La manca de presentació d'aquest document o de la documentació que us sigui requerida, comporta el desistiment de la subvenció.
També en comporta el desistiment, la presentació d'aquesta documentació amb dades errònies o inexactes.
Dins el mateix termini de 10 dies hàbils a comptar des de l'endemà de la notificació de la proposta de resolució provisional de concessió, les persones sol·licitants podeu:
Les persones proposades com a beneficiàries de la subvenció podeu presentar al·legacions, que es tindran en compte en el moment d'emetre resolució definitiva.
Les al·legacions les heu d'enviar mitjançant el formulari d'EACAT ' Resposta requeriment i presentació del document d'acceptació i desistiment del servei de TES-Subvencions vies ciclistes (FEDER) '.
Les entitats proposades com a beneficiàries podeu presentar la reformulació del projecte i del pressupost, per adaptar-los a la subvenció proposada si l'import d'aquesta és inferior al sol·licitat.
Per a fer-ho, cal que adjunteu el Document d'acceptació de la subvenció d'acord amb la proposta de resolució provisional de concessió, al formulari d'EACAT ' Resposta requeriment i presentació del document d'acceptació i desistiment del servei de TES-Subvencions vies ciclistes (FEDER) ', o presenteu un document a tal efecte i feu els canvis corresponents al projecte dins de l'EACAT, plataforma SIFECAT1420.
En cas que l'entitat beneficiària no presenti la reformulació de l'actuació, es reduirà la quantia de l'ajut.
La possibilitat de reformulació, en qualsevol cas, ha de respectar l'objecte, les condicions i la finalitat de la subvenció, i en cap cas pot comportar una modificació substancial del projecte, de manera que no pot afectar la valoració de la sol·licitud en tal grau que hagués suposat no obtenir la subvenció o obtenir-la per un import inferior al proposat.
Així mateix s'han de continuar complint els límits de quantia de la subvenció que estableix la convocatòria.
La subvenció s'atorgarà sobre el pressupost acceptat i la justificació ha de ser respecte a aquest pressupost.
Les entitats proposades com a beneficiàries podeu desistir de la sol·licitud.
El desistiment s'haurà de notificar mitjançant el formulari d'EACAT ' Resposta requeriment i presentació del document d'acceptació i desistiment del servei de TES-Subvencions vies ciclistes (FEDER) ', annexant el Document d'acceptació de la subvenció d'acord amb la proposta de resolució provisional de concessió i marcant l'opció 'Renúncia', o bé presentant un document a tal efecte.
Com es notifica la resolució de concessió o denegació de les subvencions?
La resolució de concessió o denegació de les subvencions es notifica a través de l'EACAT (hi podeu accedir fent clic damunt l'enllaç 'Per internet').
Quin és el termini de què disposa l'Administració per dictar i notificar la resolució?
L'Administració disposa d'un termini màxim de sis mesos des de la data de finalització del termini de presentació de sol·licituds, per dictar i notificar la resolució.
Se'm pot sancionar si no compleixo amb el codi ètic?
En el cas d'incompliment dels principis ètics i regles de conducta del codi ètic, serà d'aplicació el règim sancionador previst en la Llei 19/2014, del 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
La justificació s'ha de presentar mitjançant l'extranet de les administracions públiques de Catalunya, EACAT, plataforma SIFECAT1420.